
Jillen Njaarke reinbeitedistrikt v/ Torstein Appfjell

Haustreisdal
8680 Trofors

2006/2014  ART-VI-KMV
31.03.2006
445.22/18
Fellingstillatelse på gaupe - Jillen Njaarke reinbeitedistrikt - Nordland fylke - forlengelse av virketid
Direktoratet viser til vårt vedtak av 23. mars 2006 om fellingstillatelse på en gaupe i Jillen Njaarke reinbeitedistrikt. 

Virketiden for tillatelsen var satt til tidsrommet 22. mars 2006 – 31. mars 2006. 

Det er i fellingsperioden observert spor etter gaupe i området, men fellingslaget har vært plaget med dårlig værforhold. 
Skadefellingstillatelse er et virkemiddel for å avhjelpe akutte skadesituasjoner som kan oppstå. Tilfeller hvor det nylig har skjedd angrep som også ligger ann til å fortsette, og som samlet er å betrakte som vesentlige, ligger i kjernen av bestemmelsens virkeområde. Hvor det har skjedd skade i det aktuelle området for lengre tid tilbake, typisk sist beitesesong, vil det også være hjemmel til å fatte fellingsvedtak forutsatt at øvrige omstendigheter åpner for dette. Direktoratet viser videre til våre vurderinger i brev av 23. mars 2006. 

Med dette utvides tillatelsens virketid. Tillatelsen gjelder i tidsrommet 1. april 2006 – 10. april 2006.  

Vi gjør i tillegg oppmerksom på at fellingsområdet er endret. Avgrensning mot vest fra Mosjøen følger jernbanen til kommunegrensa til Hemnes. Avgrensning mot øst er kommunegrense til Hemnes og Hattfjelldal. Lokalt lensmannskontor eller politikammer skal varsles før felling iverksettes.
Med unntak av tillatelsens virketid og områdeavgrensning gjelder vilkårene som er satt i vedtak av 23. mars 2006. Vedtaket er fattet med hjemmel i viltloven § 12, jf. forskrift 18. mars 2005 nr. 242 om forvaltning av rovvilt (rovviltforskriften) § 13, jf. §§ 1 og 3. Direktoratet kan til enhver tid trekke tilbake fellingstillatelsen. 

Vedtaket kan påklages til Miljøverndepartementet innen 3 uker, jf. forvaltningsloven §§ 28 og 29. En eventuell klage skal fremsettes for direktoratet, jf. forvaltningsloven § 32.

Med hilsen

Terje Bø e.f.
Knut Morten Vangen
Seksjonssjef

